Bernadette Szocs a părăsit WTT Champions Incheon 2024 (competiție de tenis de masă din Coreea de Sud) în faza sferturilor de finală, sportiva noastră fiind învinsă în set decisiv de chinezoaica Chen Meng (campioana olimpică en-titre), scor 3-2.
Bernadette Szocs, învinsă în set decisiv de Chen Meng, campioana olimpică en-titre
Jucătoarea din China (locul 4 mondial) a condus cu 1-0 și 2-1 la seturi, dar Bernie (locul 9) a reușit să revină de fiecare dată și să pună presiune.
Scorul pe seturi a fost 11-2, 7-11, 11-2, 4-11, 11-9.
Chen Meng conduce acum cu 4-2 în meciurile directe cu Bernadette Szocs. Chinezoaica s-a mai impus la Budapesta 2019, Cupa Mondială 2020, și Ljubljana 2023, iar românca a avut câștig de cauză la Macao 2022 și Frankfurt 2023.
Chen Meng se va duela în semifinale cu învingătoarea meciului dintre Jihee Jeon (Coreea de Sud / locul 20) și Wang Manyu (China / locul 2).